Ehdotus Euroopan parlamentin ja neuvoston asetukseksi (EY) maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä annetun asetuksen (ETY) N:o 1601/91 muuttamisesta



Virallinen lehti nro C 028 , 01/02/1996 s. 0008



Ehdotus Euroopan parlamentin ja neuvoston asetukseksi (EY) maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä annetun asetuksen (ETY) N:o 1601/91 muuttamisesta (96/C 28/07) KOM(95) 570 lopull. - 95/0287(COD) (Kommission esittämä 27 päivänä marraskuuta 1995) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisöjen perustamissopimuksen ja erityisesti sen 43 ja 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että tiettyjen jäsenvaltioiden tietyt perinteiset käyttötavat huomioon ottaen olisi tarpeen säätää, että maustettuja viinejä voidaan myös valmistaa rypälemehusta, jonka käyminen on estetty tai keskeytetty lisäämällä neutraalia viinialkoholia; sen seurauksena olisi tässä merkityksessä muutettava maustettujen viinien määritelmää, maustetussa viinissä olevan viinin vähimmäissuhteen osuus eri viinintuotantoalueilta lähtöisin olevassa väkevöidyssä viinissä on tuskin valvottavissa; olisi siis tarpeen mukauttaa tätä osuutta, Glühweinin määritelmässä on otettava huomioon tietyt tällä alalla tapahtuneet kehitykset; toisaalta on nimenomaisesti kiellettävä veden lisääminen ja toisaalta laajennettava muiden tuotteiden kuin sokerin käyttömahdollisuuksia makeutuksessa, ja olisi selkeytettävä neuvoston asetuksessa (ETY) N:o 1601/91 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3378/94 (2) tarkoitettujen tuotteiden käsittelyä koskevan 5 artiklan ilmaisuja, erityisesti aihetta koskevien yhteisön sääntöjen puuttuessa, OVAT ANTANEET TÄMÄN ASETUKSEN: I artikla Muutetaan asetus (ETY) N:o 1601/91 seuraavasti: 1. 2 artiklan 1 kohdan a alakohdassa i) korvataan ensimmäinen alakohta seuraavasti: "joka on valmistettu - asetuksen (ETY) N:o 822/87 (*), sellaisena kuin se on viimeksi muutettuna asetuksella (EY) N:o 1544/95 (**), liitteessä I olevassa 12-18 kohdassa määritellyistä viineistä, lukuun ottamatta retsina-pöytäviiniä, mukaan lukien asetuksen (ETY) N:o 823/87 (***), sellaisena kuin se on viimeksi muutettuna asetuksella (ETY) N:o 3896/91 (****), 1 artiklan 2 kohdassa määritellyillä alueilla tuotetut laatuviinit, ja johon mahdollisesti on lisätty rypäleen puristemehua sekä/tai käymistilassa olevaa rypäleen puristemehua, sekä/tai - tuoretta rypälemehua, jonka käyminen on estetty tai keskeytetty lisäämällä viinialkoholia asetuksen (ETY) N:o 822/87 liitteessä I olevan 5 kohdan mukaisesti. (*) EYVL N:o L 84, 27.3.1987, s. 1 (**) EYVL N:o L 148, 30.6.1995, s. 31 (***) EYVL N:o L 84, 27.3.1987, s. 59 (****) EYVL N:o L 368, 31.12.1991, s. 3"; ii) korvataan viimeistä edellinen alakohta seuraavasti: "Maustetun viinin valmistuksessa käytetyn viinin sekä/tai rypälemehun osuuden lopputuotteessa ennen mahdollista muista kuin viinistä saaduilla tuotteilla väkevöimistä on oltava vähintään 75 prosenttia. Käytettyjen tuotteiden alimman sallitun luonnollisen alkoholipitoisuuden tilavuusprosentteina on oltava asetuksen (ETY) N:o 822/87 18 artiklan 1 kohdan mukainen, sanotun kuitenkaan rajoittamatta 5 artiklan säännösten soveltamista." 2. Korvataan 2 artiklan 3 kohdan f alakohdan Glühwein ensimmäinen virke seuraavasti: "maustettu juoma, joka on valmistettu yksinomaan puna- tai valkoviinistä lisäämättä vettä ja maustettu pääasiassa kanelilla ja neilikalla; tämän juoma voidaan makeuttaa 3 artiklan a alakohdan säännösten mukaisesti". 3. Korvataan 5 artikla seuraavasti: "5 artikla 1. Asetuksen (ETY) N:o 822/87 mukaisesti hyväksyttyjä viinien ja puristemehujen käsittelyssä sallittuja enologisia menetelmiä ja käytäntöjä sovelletaan 1 artiklassa tarkoitettuihin tuotteisiin sisältyviin viineihin ja puristemehuihin. 2. Muita kuin viinistä saatuja ja tässä asetuksessa tarkoitettujen lopputuotteiden valmistukselle välttämättömiä välituotteita ja raaka-aineita koskevista käsittelyistä päätetään 14 artiklassa säädettyä menettelyä noudattaen. Jäsenvaltiot voivat soveltaa tämän alan erityisiä sääntöjä, jos nämä ovat yhteensoveltuvia yhteisön lainsäädännön kanssa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 149, 14.6.1991, s. 1 (2) EYVL N:o L 366, 31.12.1994, s. 1